Mencoen etxea

Mencoen etxea Nafarroa Garaiko Erdialdea eskualdeko Tafalla udalerrian kokatutako XVI. mendeko jauregi bat da. Tafallako jauregirik ospetsuena da. Historia Errekoletoen komentuari Erriberrirako errepidearen gaineko komunikazio-arku batez lotuta, jatorriz Menkoen oinetxea izan zen, XV. mendearen lehen erdian hirian bizi zen leinua. Dirudienez, XVI. mendeko azken urteetan hasi ziren eraikitzen, Erdi Aroko harresi-barrutitik kanpo. Albo batean, dorre karratu sendo bat dauka. Martín Carlos de Mencos y Arbizu Iriberriko jaun eta Santiagoko zaldunak Tafallako errege jauregiko alkatetza lortu zuen Filipe IV.aren eskutik 1651n. Errege Armadako almirantea, Napoliko kapitain jenerala eta Guatemalako gobernadorea izan zen. Jauregiaren ondoan dagoen Errekoletoen komentua sortu zuen 1673an, eta han ikus daitezke oraindik haren hilobia eta estatua otoitz-egilea. Gendulaingo konde titulua, Filipe IV.ak 1658an Seronimo Aiantz Xabierriri emana, geroago José Sebastián de Mencos Ayanz de Navarrarena izan zen, 1696an Basilia Ayanz de Navarra, Arbizu y Lodosarekin ezkondu zena. 1864an, Elisabet II.ak Espainiaren handitasuna eman zion Joaquín Ignacio Mencos y Manso de Zúñigari, Gendulaingo kondea, Real Defensa markesa eta Fresno de la Fuenteko kondea, literatura eta historia arloko hainbat lanen egilea. Erreferentziak Nafarroako Entziklopedia Handia | TAFALLA. (kontsulta data: 2022-02-01). Ikus gainera Tafalla Erdialdea Kanpo estekak Mencos Jauregiaren webgune ofiziala